open-index/open-wikipedia-markdown huggingface dataset:
Πριγκιπάτο της Σεμπόργκα

To **Πριγκιπάτο της Σεμπόργκα** είναι ένα μικροέθνος που βρίσκεται στην βορειοδυτική ιταλική περιοχή της Λιγουρίας, κοντά στα γαλλικά σύνορα και με θέα προς το Μονακό.

Το πριγκιπάτο συνυπάρχει και διεκδικεί το έδαφος της πόλης Σεμπόργκα, η οποία αποτελεί ιταλικό δήμο.

## Ιστορία
Συστάθηκε το 954, όταν ο κόμης της Βεντιμίλια παραχώρησε την Σεμπόργκα στους μοναχούς του αββαείου Λερίν (Lérins) στα θεμέλια ενός μοναστηριού Κιστερκιανών, που κτίστηκε εκεί. Το 1079 ο ηγούμενος της μονής έγινε πρίγκιπας της Αγίας Ρωμαϊκής Αυτοκρατορίας και αρμόδιος για το πριγκιπάτο της Σεμπόργκα.

Στις 20 Ιανουαρίου 1729 το ανεξάρτητο εκείνο πριγκιπάτο πωλήθηκε στη Δυναστεία της Σαβοΐας του Βασιλείου του Πεδεμοντίου και της Σαρδηνίας. Την περίοδο εκείνη κυβερνήτης ήταν ο Βίκτωρ Αμεδαίος Β΄ της Σαβοΐας.

Η διαμάχη αναφορικά με την σημερινή κατάσταση της χώρας ως ανεξάρτητης έγκειται στον ισχυρισμό ότι η πώληση εκείνη δεν καταχωρήθηκε ποτέ από τον νέο της ιδιοκτήτη, με αποτέλεσμα το πριγκιπάτο να παρουσιάσει νομικά προβλήματα. Το 1815 το Συνέδριο της Βιέννης παρέλειψε να ασχοληθεί με την Σεμπόργκα κατά την αναδιανομή των εδαφών της Ευρώπης έπειτα από τους Ναπολεόντειους Πολέμους και δεν γίνεται καμία αναφορά στο πριγκιπάτο στην Πράξη της Ένωσης του Βασιλείου της Ιταλίας το 1861.

Στις αρχές της δεκαετίας του 1960 ο επικεφαλής του τοπικού συνεταιρισμού ανθοκαλλιεργητών, Τζόρτζιο Καρμπόνε, άρχισε να προωθεί την ιδέα να γίνει ανεξάρτητο πριγκιπάτο η Σεμπόργκα.
Ως το 1963 ο λαός της Σεμπόργκα είχε πειστεί από τα επιχειρήματα και ανακήρυξε τον Καρμπόνε «αρχηγό κράτους». Ο τελευταίος έλαβε τον τίτλο *Τζόρτζιο Α΄, Πρίγκιπας της Σεμπόργκα* , τον οποίο διατήρησε ως το θάνατό του το 2009.

Ο τίτλος του Καρμπόνε ως «Πρίγκιπα» επιβεβαιώθηκε με τη διεξαγωγή ενός ανεπίσημου δημοψηφίσματος, στις 23 Απριλίου 1995, στο οποίο οι κάτοικοι ψήφισαν με 304 υπέρ και 4 κατά υπέρ του Συντάγματος για το πριγκιπάτο και υπέρ της ανεξαρτησίας από την Ιταλία. Ο Καρμπόνε κυβέρνησε ως το θάνατό του, στις 25 Νοεμβρίου 2009.

## Οικονομία
Από το 1994 ως το 1996 κυκλοφόρησε στη Σεμπόργκα ένα τοπικό νόμισμα, με το όνομα λουιτζίνο. Εντός της πόλης το λουιτζίνο γίνεται δεκτό στις συναλλαγές, όπως και το νόμιμο νόμισμα, το ευρώ. Αναγνωρίζεται από την Παγκόσμια Τράπεζα, όχι όμως εκτός των ορίων της Σεμπόργκα.

## Πινακοθήκη

Image:Seborga1.jpg
Image:Seborga1 cavaliere.png
Image:Seborga2.jpg
Image:Seborga scorcio del borgo.png
Image:Seborga2 stemma su facciata.png


## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Ιστορία της Ιταλίας
Κατηγορία:Μικροέθνη
Κατηγορία:Πριγκιπάτα
Manhunt International

Ο **Manhunt International** είναι ένας ανδρικός διαγωνισμός ομορφιάς που ξεκίνησε το 1993. Διοργανώνεται από την *Metromedia Singapore* και την *Procon Leisure International*. Μεταξύ των κριτηρίων για συμμετοχή είναι να είναι κάποιος ηλικίας από 18 ως 30 ετών, ανύπαντρος και να έχει ύψος τουλάχιστον 1,80 μ. Από το διαγωνισμό εξαιρούνται οι αθλητές του μπόντι μπίλντινγκ. Ο διαγωνισμός αποτελείται από δύο φάσεις, την προκριματική και την τελική. Απονέμονται εκτός από τον κύριο τίτλο και πέντε βραβεία για εκπροσώπους από κάθε ήπειρο από το 2005.

## Ιστορία
Το 1987 ο Άλεξ Λιου, υπεύθυνος καλλιστείων του *Metromedia Singapore* αποφάσισε να πραγματοποιηθεί ο πρώτος ανδρικός διαγωνισμός ομορφιάς στη Σιγκαπούρη, καθώς υπήρχαν πολυάριθμοι διαγωνισμοί για γυναίκες και ούτε ένας για άνδρες. Εν συνεχεία ο Λιου οργάνωσε τον πρώτο τέτοιο διαγωνισμό.

Ο *Manhunt* μετονομάστηκε σε Manhunt International το 1993 και έγινε για πρώτη φορά στην Χρυσή Ακτή της Αυστραλίας, με πρώτο νικητή το Γερμανό Τόμας Σάσε, ο οποίος ήταν πρώτος μεταξύ 25 διαγωνιζομένων. Ο διαγωνισμός του 1994 διεξήχθη στον ίδιο χώρο με τα καλλιστεία της προηγούμενης χρονιάς και κέρδισε ο Έλληνας Νίκος Παπαδάκης.

Το Νοέμβριο του 1995 στο διαγωνισμό έλαβαν μέρος 35 χώρες και τα καλλιστεία έλαβαν χώρα στο νησί Σεντόσα της Σιγκαπούρης.

## Κάτοχοι του τίτλου
*Δε διεξήχθη το 1996, 2003, 2004 & 2009*. Το 2009 η κορεατική κυβέρνηση σταμάτησε το διαγωνισμό εξαιτίας της επιδημίας γρίπης Η1Ν1 μέχρι νεοτέρας.

## Πίνακες
### Απόδοση ανά χώρα

## Δες επίσης
* Mister International
* Μίστερ Κόσμος

## Εξωτερικοί σύνδεσμοι
* Επίσημος ιστότοπος
* Pageantopolis' Manhunt International

Κατηγορία:Διαγωνισμοί ομορφιάς
Πανεπιστήμιο της Χαϊδελβέργης

Το **Πανεπιστήμιο της Χαϊδελβέργης** (γερμανικά: *Ruprecht-Karls-Universität Heidelberg*) είναι δημόσιο ανώτατο εκπαιδευτικό και ερευνητικό ίδρυμα που εδρεύει στην Χαϊδελβέργη της Βάδης-Βυρτεμβέργης, στη νοτιοδυτική Γερμανία. Ιδρύθηκε το 1386 και είναι το παλαιότερο Πανεπιστήμιο στη χώρα και το τρίτο παλαιότερο στην τότε Αγία Ρωμαϊκή Αυτοκρατορία. Σήμερα αποτελείται από δώδεκα επί μέρους σχολές και προσφέρει προπτυχιακούς, μεταπτυχιακούς και διδακτορικούς τίτλους σε περίπου εκατό γνωστικά πεδία. Το Πανεπιστήμιο της Χαϊδελβέργης είναι και ιδρυτικό μέλος της Ομοσπονδίας Ευρωπαϊκών Ερευνητικών Πανεπιστημίων. 

Το Πανεπιστήμιο αποτελούσε από την εποχή της ίδρυσής του κέντρο διακίνησης νέων ιδεών, ιδιαίτερα ανάμεσα σε με κύκλους θεολόγων και νομικών. Την περίοδο 1933-1945 έχασε σημαντικό μέρος των καθηγητών ως αποτέλεσμα ναζιστικών εκκαθαρίσεων. Αργότερα, κατά τη διάρκεια της δεκαετίας του 1970 αποτέλεσε κέντρο διαμαρτυρίας ομάδων φοιτητών αριστερών πεποιθήσεων. 
thumb|right|Το παλιό κτίριο, του 1735, σήμερα είναι το Πρυτανείο.
Σήμερα, θεωρείται από τα κορυφαία Πανεπιστήμια της Ευρώπης και σε απόφοιτούς του έχουν απονεμηθεί συνολικά 30 βραβεία Νόμπελ. Επιπρόσθετα, περίπου το 20% των φοιτητών είναι άτομα εκτός της γερμανικής επικράτειας. Στο Πανεπιστήμιο σήμερα, εκτός από τις εγκαταστάσεις στην παλιά πόλη της Χαϊδελβέργης, ορισμένα τμήματά του λειτουργούν και στην περιοχή Νόιενχαϊμερ Φελντ (Neuenheimer Feld) στα προάστια της πόλης.

## Παραπομπές


## Εξωτερικοί σύνδεσμοι

*

Χαιδελβεργη
Κατηγορία:Χαϊδελβέργη
Καθιστός Ταύρος

Ο **Καθιστός Ταύρος** (λακότα: *Tȟatȟáŋka Íyotake*, ,  - 15 Δεκεμβρίου 1890) υπήρξε Ινδιάνος ιερός αρχηγός της φυλής Χουνκάπα Λακότα των Σιου στην Βόρεια Αμερική. Είναι γνωστός στην ιστορία των ιθαγενών και των Ηνωμένων Πολιτειών καθώς κατάφερε να ενώσει όλους τους Σιού και να οργανώσει την αντίσταση, από το 1874, κατά των δυνάμεων των Ηνωμένων Πολιτειών που μεθόδευαν την εκμετάλλευση της γης στην οποία ήταν εγκατεστημένοι. 

Διακρίθηκε στην Μάχη του Λιτλ Μπίγκχορν, στις 25 Ιουνίου 1876, όπου ιθαγενείς ομάδες υπό την ηγεσία του ίδιου, μαζί με τον φύλαρχο Τρελό Άλογο, αποδεκάτισαν σύνταγμα αμερικανικού ιππικού, υπό τον στρατηγό Τζωρτζ Άρμστρονγκ Κάστερ. Αναφέρεται, ότι ο Καθιστός Ταύρος είχε προβλέψει αυτή την επιτυχία καθώς είχε δει σχετικό όραμα πριν από την έναρξη της μάχης.

Αμέσως μετά την μάχη αναγκάστηκε να καταφύγει στον Καναδά, μαζί με αριθμό ατόμων της φυλής του. Το 1881 επέστρεψε στις ΗΠΑ, όπου και ζούσε ειρηνικά σε καταυλισμό ιθαγενών στην Ντακότα. Το 1890 διατάχθηκε η σύλληψή του με τον φόβο ότι ίσως οργανώσει νέο κύμα αντίστασης κατά των αμερικανικών αρχών, καθώς είχε μεγάλη απήχηση στις φυλές των Σιού. Κατά τη διαδικασία της σύλληψής του, προκλήθηκε ένοπλη συμπλοκή στην οποία βρήκε τον θάνατο.

## Παραπομπές


Κατηγορία:Σιου
Κατηγορία:Ιστορία των Ηνωμένων Πολιτειών
Βασίλης Βάσσης

Ο **Βασίλης Βάσσης** υπήρξε πρωτοπόρος Έλληνας διεθνής καλαθοσφαιριστής που αγωνίστηκε στον Πανιώνιο τη δεκαετία 1930-40. Είχε ύψος 1,79 και αγωνιζόταν στις θέσεις 1 και 2. Συμμετείχε στον πρώτο αγώνα που έδωσε η Εθνική Ελλάδος στις 25 Ιουνίου 1936 με την Τουρκία στην Κωνσταντινούπολη. Στο φιλικό αυτό αγώνα η Ελλάδα ηττήθηκε με 12-49 και ο Βάσσης δεν σημείωσε πόντο.

## Καριέρα

## Πηγές
* 
* Το Ελληνικό Μπάσκετ, Multimedia, Compupress, 1997.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Πανιωνίου
Κατηγορία:Πόιντ γκαρντ
Κατηγορία:Σούτινγκ γκαρντ
Δημήτρης Δημητριάδης (καλαθοσφαιριστής)

Ο **Δημήτρης (Μίμης) Δημητριάδης** υπήρξε πρωτοπόρος Έλληνας διεθνής καλαθοσφαιριστής που αγωνίστηκε στον Πανιώνιο τη δεκαετία 1930-40. Είχε ύψος 1,74 και συμμετείχε στο δεύτερο αγώνα που έδωσε η Εθνική Ελλάδος στις 20 Απριλίου 1940 με την Αίγυπτο στο Κάιρο. Στο φιλικό αυτό αγώνα η Ελλάδα ηττήθηκε με 35-60 και ο Δημητριάδης σημείωσε 2 πόντους.

## Καριέρα

## Πηγές
* Το Ελληνικό Μπάσκετ, Multimedia, Compupress, 1997.
* Πέτρος Λινάρδος, "Η Σμύρνη του Πανιωνίου", Νέα Σμύρνη 1998.

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Πανιωνίου
Ελληνικό ατομικό πρωτάθλημα σκακιού γυναικών

Το **Ατομικό πρωτάθλημα [[σκάκι|σκακιού]] γυναικών** είναι μια από τις σημαντικότερες διοργανώσεις σε εθνικό επίπεδο στην Ελλάδα στο σκάκι. Η (WGM) Μαρίνα Μακροπούλου έχει τις περισσότερες κατακτήσεις (9 πρωταθλήματα).

## Νικήτριες

## Πολυνίκες
**9 φορές:** Μαρίνα Μακροπούλου

**8 φορές**: Άννα-Μαρία Μπότσαρη 

**4 φορές**: Ευαγγελία Κοντού, Κατερίνα Παυλίδου

**3 φορές**:  Άρτεμις Φουρίκη, Μαρία Πετράκη, Αικατερίνη Φαχιρίδου, Χαριτωμένη Μαρκαντωνάκη

**2 φορές**: Αικατερίνη Νίκα

**1 φορά**: Κλειώ Μουζινά, Ευφροσύνη Κασιούρα, Ασπασία Γιαϊτζή–Κοτρωνιά, Μαρία Κουβάτσου, Βέρα Παπαδοπούλου, Σταυρούλα Τσολακίδου, Ιουλία Μάκκα

## Παραπομπές


## Πηγές
*Κατάλογοι πρωταθλητών Ελλάδας στο σκάκι (επικαιροποιημένο έως και το 2002)
*ΕΣΟ, Ατομικό Πρωτάθλημα Ελλάδας Γυναικών (επικαιροποιημένο έως και το 2011). Αρχειοθετημένο. 

Κατηγορία:Σκάκι στην Ελλάδα
Βηρισάδης

Ο **Βηρισάδης** ήταν βασιλιάς των Οδρυσών της Θράκης 360 - 357 π.Χ.
## Βίος
Ήταν γιος του Κότυος Α' και αδελφός των Κερσοβλέπτη και Αμαδόκου Β΄. Όταν δολοφονήθηκε ο πατέρας τους το βασίλειο μοιράστηκε στα τρία, ο Βηρισάδης πήρε την περιοχή ανάμεσα στον Νέστο και τον Στρυμόνα. Είχε συνάψει, όπως και οι δύο αδελφοί του, συμμαχία με την Αθήνα. Η βασιλεία του ήταν σύντομη και όταν πέθανε ο μεγαλύτερος γιος του Κετρίπορις ανέλαβε τον θρόνο.

## Πηγές
*Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932

## Αναφορές σε πηγές


Κατηγορία:Βασιλείς των Οδρυσών
Ανανίας Λούλας

Ο **Ανανίας Λούλας** είναι παλαίμαχος Έλληνας διεθνής καλαθοσφαιριστής που αγωνίστηκε στον Πανιώνιο τη δεκαετία 1960-70. Συμμετείχε σε έναν αγώνα που έδωσε η Εθνική Ελλάδος στις 22 Δεκεμβρίου 1966 με τη Β΄ ομάδα της Βουλγαρίας στη Σόφια για το Βαλκανικό Πρωτάθλημα Μπάσκετ. Στον αγώνα η Ελλάδα νίκησε με 91-60 αλλά ο Λούλας δεν σημείωσε πόντους.

## Σταδιοδρομία

## Πηγές
* Το Ελληνικό Μπάσκετ, Multimedia, Compupress, 1997.
* Πέτρος Λινάρδος, "Η Σμύρνη του Πανιωνίου", Νέα Σμύρνη 1998

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Πανιωνίου
Συντονισμός

**Συντονισμός** στη φυσική καλείται το φαινόμενο κατά το οποίο σε μια εξαναγκασμένη ταλάντωση η συχνότητα του διεγέρτη είναι ίση με την ιδιοσυχνότητα του ταλαντωτή, με αποτέλεσμα τη μεγιστοποίηση του πλάτους.

Κάθε ταλαντωτής μπορεί να ταλαντώνεται σε μία περιοχή συχνοτήτων. Η στιγμιαία διέγερση ενός ταλαντωτή ισοδυναμεί με την απόδοση στην ταλάντωση ενός συγκεκριμένου ποσού ενέργειας. Αυτή είναι η ελεύθερη ταλάντωση η οποία συμβαίνει με συχνότητα που ταυτίζεται με την ιδιοσυχνότητα του ταλαντωτή. Όταν η ταλάντωση είναι εξαναγκασμένη, η συχνότητα της είναι η συχνότητα του διεγέρτη. Όταν η συχνότητα του διεγέρτη ταυτίζεται με την ιδιοσυχνότητα του ταλαντωτή έχουμε **συντονισμό**. 

Κατά το συντονισμό το σύστημα έχει το μέγιστο δυνατό πλάτος και τη μέγιστη δυνατή ενέργεια. Αν δεν υπάρχουν αποσβεστικές δυνάμεις, τότε το πλάτος της ταλάντωσης γίνεται θεωρητικά άπειρο. Έτσι, η ταλάντωση μπορεί να γίνει τόσο έντονη, ώστε να καταστραφεί ο ταλαντωτής.
Αν η προσφορά ενέργειας είναι μεγαλύτερη, τότε υπάρχει κίνδυνος καταστροφής του ταλαντωτή. Τα ποτήρια έχουν μία συγκεκριμένη ιδιοσυχνότητα, η οποία μπορεί να ακουστεί αν τα χτυπήσουμε απλά μία φορά. Αν εκπέμψουμε ήχο σε αυτή τη συχνότητα, τότε το ποτήρι θα ταλαντεύεται με μέγιστο πλάτος μέχρι που το πλάτος θα γίνει πολύ μεγάλο για τις αντοχές του γυαλιού και το ποτήρι θα σπάσει.

Σύμφωνα με το φαινόμενο του συντονισμού δημιουργείται μη αμελητέο πλάτος από σχετικά μικρή, αλλά διαρκή προσφορά ενέργειας. Αυτή η ιδιότητα χρησιμοποιείται στο συντονισμό μιας ηλεκτρονικής συσκευής σε συγκεκριμένη συχνότητα ραδιοκυμάτων. Τα κυκλώματα που εκπέμπουν και λαμβάνουν ηλεκτρομαγνητικά σήματα είναι ηλεκτρονικοί ταλαντωτές με δυνατότητα μεταβολής της ιδιοσυχνότητά τους. Το σήμα που λαμβάνεται πιο ισχυρά, άρα και αυτό που τελικά λαμβάνεται, είναι αυτό που εκπέμπεται στην ιδιοσυχνότητα του δέκτη. Έτσι, μπορούμε, μεταβάλλοντας την ιδιοσυχνότητα του δέκτη, να επιλέξουμε την επιθυμητή ιδιοσυχνότητα.

## Πρακτικές Εφαρμογές

Πρακτική εφαρμογή αυτού έχουμε στην περίπτωση που:
* Ηχείο βρίσκεται κοντά σε ποτήρι (άδειο ή με υγρό). Εαν τύχει η συχνότητα της μουσικής που εκπέμπει το ηχείο να ισούται με την ιδιοσυχνότητα του ποτηριού, τότε τα χείλη του ποτηριού ταλαντώνονται με το μέγιστο πλάτος και το ποτήρι σπάει.
* Παρομοίως, εαν τύχει η ένταση του αέρα που φυσάει σε μια γέφυρα να ισούται με την ιδιοσυχνότητα της γέφυρας, τότε αυτή με τον ίδιο ακριβώς τρόπο ταλαντώνεται με το μέγιστο πλάτος και η πιθανότητα να καταρρεύσει είναι της τάξης του 100%, αν το φαινόμενο είναι συνεχόμενο / διαρκείς.

## Πηγές
**Φυσική Θετικής & Τεχνολογικής Κατεύθυνσης Γ΄ Τάξης Γενικού Λυκείου*, ΟΕΔΒ, έκδοση Η΄, Αθήνα 2008, ISBN 960-06-1154-8

## Εξωτερικοί σύνδεσμοι
* 

Κατηγορία:Δυναμική
Κατηγορία:Κυματική
Κατηγορία:Φαινόμενα
Συμβολισμός Ντιράκ

Ο συμβολισμός Dirac είν' ένα σύνολο μαθηματικών συμβόλων που χρησιμοποιούνται για τον φορμαλισμό της κβαντομηχανικής. Η βασική υπόθεση της κβαντομηχανικής είναι πως σε κάθε δυναμική κατάσταση αντιστοιχεί ένα διάνυσμα. Τα διανύσματα αυτά ανήκουν σ' έναν γραμμικό (διανυσματικό) χώρο απείρων διαστάσεων έχων εσωτερικό γινόμενο (χώρος Χίλμπερτ). Η μαθηματική περιγραφή της κβαντομηχανικής χρήσει συμβολισμού Dirac είν' ουσιωδώς χρήσει διαφορετικού φορμαλισμού.

## Κβαντομηχανική χωρίς συμβολισμό Dirac

Στην κβαντομηχανική τ' οποιοδήποτε φυσικό σύστημα περιγράφεται από μια κυματοσυνάρτηση (συνήθως συμβολίζεται με Ψ). Στηn μαθηματική περιγραφή χωρίς συμβολισμό Dirac, η κυματοσυνάρτηση είναι συνάρτηση του χώρου και χρόνου, οπότε συμβολίζεται ως \Psi(\vec r ,t). Σημαντικό μέγεθος που παράγεται απ' αυτήν την συνάρτηση είναι τ' ολοκλήρωμα:

\int_K \Psi^* \Psi dV

(Το αστεράκι πάνω δεξιά συμβολίζει την μιγαδική συζυγία.)

Σύμφωνα με τη στατιστική ερμηνεία της κβαντομηχανικής, αυτό τ' ολοκλήρωμα είν' η πιθανότητα ευρέσεως του φυσικού συστήματος εντός  (Ευκλείδιου γεωμετρικού) χώρου K. Για κάθε φυσικό μέγεθος υπάρχει στην κβαντομηχανική ο αντίστοιχος τελεστής. Εάν ο τελεστής είν' ο \hat{A}, τότε το μέγεθος ισούται με το ολοκλήρωμα:

\int \Psi^* (\hat{A} \Psi) dV = \int (\hat{A} \Psi)^* \Psi dV

## Μαθηματική σκοπιά του συμβολισμού

Τα ket συμβολίζονται με |\psi\rangle. Ο δυικός του χώρος του χώρου Χίλμπερτ έχει ως διανύσματα τα bra που συμβολίζονται με \langle\psi|. Ετσι το εσωτερικό γινόμενο στο χώρο Χίλμπερτ συμβολίζεται ως \langle\phi|\psi\rangle
Η σχέση μεταξύ bra και ket είναι αντιγραμμική, δηλαδή


\left(c_1|\psi_1\rangle + c_2|\psi_2\rangle\right)^\dagger = c_1^* \langle\psi_1| + c_2^* \langle\psi_2|.


(Το στιλέτο πάνω δεξιά συμβολίζει τον ερμιτιανό συζυγή.)

Το ket πολλαπλασιαζόμενο απο δεξιά απο ενα bra σχηματίζει ενα bra-ket (αγκύλη).

## Αντιστοιχία συμβολισμού Ντιράκ με τον παλιό συμβολισμό

Το ket αντιστοιχεί στην κυματοσυνάρτηση, δηλαδή Ψ=|\Psi\rangle. Το bra αντιστοιχεί στο υπόλοιπο τμήμα του ολοκληρωματος, δηλαδή:

\langle\Phi|\Psi\rangle=\int_K \Phi^* \Psi dV

Η ολοκλήρωση με τελεστή συμβολίζεται ως εξής:

\langle\Psi|A|\Psi\rangle=\int \Psi^* (A\Psi) dV=\int (A \Psi)^* \Psi dV

## Αλλαγή της μαθηματικής περιγραφής

Η παραπάνω μαθηματική αντιστοιχία δεν ισχύει, οι φυσικοί έχουν αλλάξει τη μαθηματική περιγραφή των bra, των ket και των τελεστών. Ο λόγος είναι ότι από φυσική άποψη δεν ενδιαφέρει η μαθηματική περιγραφή αλλά τα αποτελέσματα της θεωρίας. Πιο συγκεκριμένα στη κβαντομηχανική ενδιαφέρουν οι τιμές των τελεστών \langle\Psi|A|\Psi\rangle. Οι πράξεις μεταξύ πινάκων είναι πιο εύκολες από τον υπολογισμό μιγαδικών ολοκληρωμάτων, οπότε πλέον τα bra και τα ket, από μαθηματική άποψη είναι πίνακες. Ωστόσο, η αντιστοιχία των τελεστών και των κυματοσυναρτήσεων με τους πίνακες δεν είναι απόλυτη και εξαρτάται από το ίδιο το πρόβλημα που περιγράφεται με το συμβολισμό Ντιράκ.

## Πηγές

Κυριάκου Ταμβάκη (2003), *Εισαγωγή στην Κβαντομηχανική*

Κατηγορία:Κβαντική μηχανική
Γιώργος Φιλιππάκης

Ο **Γιώργος Φιλιππάκης** (31 Δεκεμβρίου 1929 - 6 Ιουνίου 2014) ήταν Έλληνας καλαθοσφαιριστής και προπονητής που αγωνίστηκε κυρίως στον Πανιώνιο και τον Πανελλήνιο τις δεκαετίες ’50 – ’60. Με ύψος 1,85, συμμετείχε σε ένα φιλικό αγώνα που έδωσε η Εθνική Ελλάδος στις 11 Ιουνίου 1960 με την Πολωνία στην Αθήνα. Στον αγώνα η Ελλάδα νίκησε με 67-61 αλλά ο Φιλιπάκης δεν σημείωσε πόντους.

## Καριέρα

Ξεκίνησε την αθλητική του σταδιοδρομία από τον Α.Ο.Ν.Σ «Ο Μίλων» το 1952, όπου αγωνίστηκε για εννέα χρόνια. Το 1958 και 1959 συμμετείχε στην εθνική ομάδα Ενόπλων Δυνάμεων και στην Ολυμπιακή ομάδα ανδρών. Ακολούθησαν μεταγραφές στον Ιωνικό Φιλαδελφείας για ένα χρόνο και στον Πανελλήνιο (1961-1962). Το 1962 συμμετείχε και πάλι στην Εθνική ομάδα ανδρών για το Ευρωπαϊκό πρωτάθλημα στην Τουρκία.

Το 1964 ξεκίνησε την 18-χρονη προπονητική του καριέρα με τους παίδες, εφήβους και άνδρες στον Πανιώνιο. Συνέχισε σε Α.Ο. «Ζωγράφου» (1968), Α.Ο.Ν.Σ «Ο Μίλων»,  «Εργοτέλη» (1970), ενώ μετά από ένα χρόνο επέστρεψε στον Πανιώνιο. Κορυφαία στιγμή το 1972, όταν ανέλαβε την προπόνηση διαφόρων ομάδων συμπεριλαμβανομένης της LEVERΚUSEN για δύο χρόνια στη Δυτική Γερμανία.

Επιστρέφοντας στην Ελλάδα το 1974 ανέλαβε πάλι τον Α.Ο.Ν.Σ. «Ζωγράφου» και μετά εκ νέου τον Α.Ο.Ν.Σ «Ο Μίλων». Από το 1975 έως το 1978 προπονούσε την Ε.Α. Πατρών και στη συνέχεια ανέλαβε για τρίτη φορά τον Πανιώνιο. Το 1980 προπονεί τον Γ. Σ. Ιωαννίνων, το 1981 την Παναχαϊκή και το 1982 τον Κολοσσό Ρόδου.

Δραστήριος και λάτρης του μπάσκετ, παρακολουθεί συνεχώς από το 1964 μέχρι και σήμερα σεμινάρια Πανευρωπαϊκών πρωταθλημάτων σε Έσσεν, Τορίνο, Μόναχο, Πράγα και Γενεύη.

Δημιούργησε ακαδημίες του μπάσκετ ειδικά για τους νέους και με τις δικές του προσπάθειες γεννήθηκαν οι γνωστοί Ομοσπονδιακοί προπονητές Μάκης Δενδρινός και Κώστας Μίσσας. Ανέδειξε δε πολλούς άλλους Έλληνες διεθνείς παίκτες συντελώντας στην πανελλαδική ανάπτυξη του αθλήματος.

## Πηγές
* Το Ελληνικό Μπάσκετ, Multimedia, Compupress, 1997.

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές της εθνικής Ελλάδος ενόπλων
Κατηγορία:Καλαθοσφαιριστές Μίλωνα
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Πανελληνίου
Κατηγορία:Προπονητές καλαθοσφαίρισης Εργοτέλη Ηρακλείου
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Μίλωνα
Κατηγορία:Προπονητές καλαθοσφαίρισης γερμανικών συλλόγων
Κατηγορία:Προπονητές καλαθοσφαίρισης Παναχαϊκής
Κατηγορία:Προπονητές καλαθοσφαίρισης Κολοσσού Ρόδου
Joomla

Το **Joomla!** είναι ένα ελεύθερο και ανοικτού κώδικα σύστημα διαχείρισης περιεχομένου. Χρησιμοποιείται για τη δημοσίευση περιεχομένου στον παγκόσμιο ιστό (World Wide Web) και σε τοπικά δίκτυα - intranets. Είναι γραμμένο σε PHP και αποθηκεύει τα δεδομένα του στη βάση MySQL. Το βασικό χαρακτηριστικό του είναι ότι οι σελίδες που εμφανίζει είναι δυναμικές, δηλαδή δημιουργούνται την στιγμή που ζητούνται. Ενα σύστημα διακομιστή(server) όπως είναι ο Apache λαμβάνει τις αιτήσεις των χρηστών και τις εξυπηρετεί.

Με ερωτήματα προς τη βάση λαμβάνει δεδομένα τα οποία μορφοποιεί και αποστέλλει στον εκάστοτε φυλλομετρητή (web browser) του χρήστη. Το Joomla! έχει και άλλες δυνατότητες εμφάνισης όπως η προσωρινή αποθήκευση σελίδας, RSS feeds, εκτυπώσιμες εκδόσεις των σελίδων, ειδήσεις, blogs, δημοσκοπήσεις, έρευνες, καθώς και πολύγλωσση υποστήριξη των εκδόσεών του.

## Εκδόσεις

## Ευπάθειες (vulnerabilities)

Όπως πολλά παρόμοια λογισμικά, έτσι και το Joomla συχνά υποφέρει από προβλήματα ασφάλειας τα οποία τις περισσότερες φορές δεν είναι τόσο σοβαρά.
Ένα παράδειγμα:
Το Javasupport είναι ένα extension που μπορεί να χρησιμοποιηθεί στο Joomla. Βοηθάει τον δημιουργό του Joomla site να χειρίζεται FAQs και comments. Μία ευπάθεια του Jsupport αφορούσε την απουσία ελέγχου της τιμής της μεταβλητής “alpha”. Κάποιος κακόβουλος χρήστης θα μπορούσε να δώσει ως τιμή της “alpha” ένα SQL query και έτσι να επέμβει στη ΒΔ της εφαρμογής (SQL injection). Αυτό ήταν δυνατό, καθώς η μεταβλητή “alpha” ήταν η σύνδεση του κώδικα του Jsupport με τη ΒΔ.

### παράδειγμα του κώδικα που αφορούσε τη συγκεκριμένη ευπάθεια

administrator/index.php?option=com_jsupport&task=listFaqs&alpha=[SQL Injection]

### έκδοση σχετιζόμενη με τη συγκεκριμένη ευπάθεια

Jsupport 1.5.6

## Παραπομπές


## Εξωτερικοί σύνδεσμοι
* Η επίσημη σελίδα του Joomla! 
* Joomla! Ελληνική Κοινότητα Υποστήριξης

Κατηγορία:Εφαρμογές διαδικτύου
Κατηγορία:Ελεύθερο λογισμικό
Κατηγορία:Συστήματα διαχείρισης περιεχομένου
Κατηγορία:Λογισμικό ανάπτυξης εφαρμογών διαδικτύου
Μάκης Δενδρινός

Ο **Γεράσιμος (Μάκης) Δενδρινός** (27 Μαΐου 1950 - 20 Οκτωβρίου 2015) ήταν Έλληνας διεθνής καλαθοσφαιριστής και προπονητής. Αγωνίστηκε στον Πανιώνιο τις δεκαετίες ’70 και ’80. Με ύψος 1,80 έπαιζε σε θέση γκαρντ και είχε το παρατσούκλι "Βούδας" για την ψυχραιμία του στο παιχνίδι. 

## Στον Πανιώνιο

Ο Μάκης Δενδρινός ξεκίνησε την καριέρα του στο εφηβικό του Πανιωνίου και συνέδεσε το όνομά του με την άνοδο του συλλόγου της Ν. Σμύρνης από την ανυποληψία της Α΄ τοπικής κατηγορίας Αθηνών στην Α΄ Εθνική το 1973, στον τελικό του Κυπέλλου Ελλάδος το 1977 και στις συνεχόμενες συμμετοχές στο Κύπελλο Κόρατς από το 1975 ως το 1979.

## Στις εθνικές ομάδες
Υπήρξε διεθνής με τις εθνικές ομάδες Εφήβων 4 φορές και Ανδρών 7 φορές. Με την εθνική εφήβων κατέκτησε το Βαλκανικό Πρωτάθλημα το 1969. Με την εθνική ανδρών έκανε ντεμπούτο στις 26-10-1977 σε φιλικό με τη Ρουμανία πετυχαίνοντας 2 πόντους και έπαιξε στο Βαλκανικό Πρωτάθλημα το ίδιο έτος. Τελευταίο διεθνές ματς έπαιξε στις 11-6-1978 σε φιλικό επί της Αλβανίας. Υπήρξε 7 φορές διεθνής και σημείωσε 13 πόντους.

## Ομάδες

## Προπονητής
Ο Μάκης Δενδρινός έκανε επιτυχημένη καριέρα ως προπονητής. Έχει εργαστεί σε πολλούς συλλόγους, μεταξύ των οποίων και στον Πανιώνιο, από τον οποίο ξεκίνησε. Από το 1992 ως το 1996 εργάστηκε στην ΕΟΚ ως α΄ προπονητής σε 63 ματς στις Εθνικές ομάδες εφήβων, ελπίδων, ανδρών και μικτής σε ανεπίσημα ματς. Επίσης, το 1993 και 1994 διετέλεσε βοηθός προπονητής σε 29 ματς στις εθνικές ανδρών και ελπίδων. 

Ήταν α΄ προπονητής της Εθνικής ανδρών στο Παγκόσμιο πρωτάθλημα 1994 (4η θέση), στο Πανευρωπαϊκό πρωτάθλημα 1995 (4η θέση) και στους Ολυμπιακούς Αγώνες 1996 στην Ατλάντα (5η θέση).

## Παραπομπές


## Πηγές
* 
* Η σελίδα του ως προπονητή στην ΕΟΚ
* Το Ελληνικό Μπάσκετ, Multimedia, Compupress, 1997.



Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Πανιωνίου
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Παγκρατίου
Κατηγορία:Πόιντ γκαρντ
Κατηγορία:Σούτινγκ γκαρντ
MySQL

[thumb|400px|Η MySQL είναι μέρος του συνόλου λογισμικών [LAMP (και WAMP αντίστοιχα), που είναι μία δημοφιλής λύση για φιλοξενία ιστοσελίδων.]]
Η **MySQL** είναι ένα σύστημα διαχείρισης σχεσιακών βάσεων δεδομένων που μετρά περισσότερες από 11 εκατομμύρια εγκαταστάσεις. Έλαβε το όνομά της από την κόρη του Μόντυ Βιντένιους, τη Μάι (αγγλ. My). Το πρόγραμμα τρέχει έναν εξυπηρετητή (server) παρέχοντας πρόσβαση πολλών χρηστών σε ένα σύνολο βάσεων δεδομένων.

Ο κωδικός του εγχειρήματος είναι διαθέσιμος μέσω της GNU General Public License, καθώς και μέσω ορισμένων ιδιόκτητων συμφωνιών. Ανήκει και χρηματοδοτείται από μία και μοναδική κερδοσκοπική εταιρία, τη σουηδική MySQL AB, η οποία σήμερα ανήκει στην Oracle.

## Χρήσεις
Η MySQL είναι δημοφιλής βάση δεδομένων για διαδικτυακά προγράμματα και ιστοσελίδες. Χρησιμοποιείται σε κάποιες από τις πιο διαδεδομένες διαδικτυακές υπηρεσίες, όπως το Flickr, το YouTube, η Wikipedia, το Google, το Facebook και το Twitter.

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Βάσεις δεδομένων
Κατηγορία:Ελεύθερο λογισμικό
Queries

Τα **queries** είναι ερωτήματα προς μια βάση δεδομένων. Στις σχεσιακές βάσεις δεδομένων υλοποιούνται με μια γλώσσα ερωταποκρίσεων που ονομάζεται SQL (συντομογρ. του όρου **S**tructured **Q**eury **L**anguage). 

Κάθε ερώτημα επεξεργάζεται από το σύστημα διαχείρισης της βάσης και συναρτήσει των δεδομένων που υπάρχουν στους πίνακες εξάγει κάποιες πληροφορίες. Η δομή και το συντακτικό της SQL ορίζεται από τον οργανισμό ANSI. Υπάρχουν πολλές παραλλαγές της SQL ανάλογα με τον κατασκευαστή της εκάστοτε βάσης δεδομένων.

Στο σχεσιακό μοντέλο βάσης δεδομένων, οι αντίστοιχες πράξεις της σχεσιακής άλγεβρας υλοποιούνται με χρήση ερωτημάτων. Οι βασικές πράξεις της σχεσιακής αλγεβρας είναι η επιλογή, η προβολή, η ένωση, η διαφορά και το καρτεσιανό γινόμενο.

Κατηγορία:Βάσεις δεδομένων
Μοντέλο πελάτη-διακομιστή

Στην επιστήμη των υπολογιστών το μοντέλο αρχιτεκτονικής λογισμικού **πελάτη-διακομιστή** αποτελεί μία συνήθη μέθοδο ανάπτυξης λογισμικού στην οποία ο **πελάτης** (ένα τμήμα λογισμικού) ζητά κάτι (π.χ. έναν πόρο, τα αποτελέσματα ενός υπολογισμού κ.ο.κ.) και ένα άλλο τμήμα λογισμικού, ο **[[διακομιστής]]** (ή **εξυπηρετητής**), του το επιστρέφει. Κάθε διακομιστής μπορεί να εξυπηρετεί πολλαπλούς πελάτες.

Ο διακομιστής και ο πελάτης μπορούν να εκτελούνται σε διαφορετικές διεργασίες, οι οποίες με τη σειρά τους μπορούν να εκτελούνται σε διαφορετικούς υπολογιστές, οπότε απαιτείται ένα δίκτυο υπολογιστών για τη διαδιεργασιακή επικοινωνία μεταξύ τους. Σε αυτή την περίπτωση το μοντέλο πελάτη-διακομιστή αποτελεί μία από τις μεθόδους ανάπτυξης και λειτουργίας κατανεμημένων συστημάτων, όπου θεωρούμε τόσο τον πελάτη όσο και τον διακομιστή διαφορετικά τμήματα της ίδιας κατανεμημένης εφαρμογής (π.χ., με την έννοια αυτή, ο Παγκόσμιος Ιστός είναι μία μεγάλη κατανεμημένη εφαρμογή αποτελούμενη από τους πλοηγούς Web και το σύνολο των διακομιστών Web).

## Δείτε επίσης
* Εξυπηρετητής

Κατηγορία:Προγραμματισμός
Κατηγορία:Αρχιτεκτονική δικτύων
Ογχηστός

Η **Ογχηστός** ήταν αρχαία Βοιωτική πόλη, χτισμένη στα νότια της λίμνης Κωπαΐδας. Αναφέρεται από τον Όμηρο ως μία από τις Βοιωτικές πόλεις που συμμετείχαν στην Τρωική εκστρατεία. Στην πόλη υπήρχε μεγάλος ναός αφιερωμένος στον Ποσειδώνα που αποτέλεσε κέντρο της βοιωτικής Αμφικτυονίας, της Αμφικτυονίας της Ογχηστού, στην οποία συμμετείχαν οι πόλεις της Βοιωτίας. 

## Παραπομπές


Κατηγορία:πόλεις της αρχαίας Βοιωτίας
Μάκης Δρελιώζης

Ο **Πρόδρομος (Μάκης) Δρελιώζης** (γεν. 31 Μαρτίου 1975) είναι παλαίμαχος Έλληνας καλαθοσφαιριστής, διεθνής με τις μικρές εθνικές ομάδες και τη Β΄ εθνική ομάδα ανδρών. Αγωνίστηκε στον Πανιώνιο και σε άλλους συλλόγους τις δεκαετίες ’90 και 2000. Με ύψος 2,01 και βάρος 91 κ. έπαιζε σε θέση σούτιν γκαρ και σμολ φόργουορντ.

## Στο πρωτάθλημα
Ο Μάκης Δρελιώζης ξεκίνησε την καριέρα του στα τμήματα υποδομής που είχε δημιουργήσει ο Ανδρέας Βαρίκας στον Πανιώνιο και εθεωρείτο μεγάλο ταλέντο, ισάξιο του Καράγκουτη. Με τον Πανιώνιο κατέκτησε τα πανελλήνια πρωταθλήματα παίδων το 1990 και εφήβων το 1993. Στη συνέχεια δεν είχε ανάλογη εξέλιξη εξαιτίας ενός σοβαρού τραυματισμού που τον άφησε πίσω. Έτσι δεν κατάφερε να βρει θέση στην βασική ομάδα του συλλόγου της Ν. Σμύρνης. Το 1996 αναγκάστηκε να φύγει από το σύλλογο για την Ιταλία. Έγινε ο πρώτος Έλληνας μπασκετμπολίστας που έκανε χρήση του κανονισμού Μποσμάν παίρνοντας μεταγραφή στην Φορλί, στην Α2΄ κατηγορία του ιταλικού πρωταθλήματος.

Το 1997 επέστρεψε στην Ελλάδα. Αγωνίστηκε στον Πανιώνιο αλλά οι τραυματισμοί τον εμπόδισαν να βρει θέση βασικού. Μόνο το 1999 κατάφερε να αγωνιστεί και μάλιστα είχε σταθερή παρουσία σε 10 ματς στο Κύπελλο Κόρατς. Το 2001 πήγε στην Α2΄ στην Α.Γ.Ε. Χαλκίδα για δυο χρόνια κι έπειτα στον Πανελλήνιο, με τον οποίο επέστρεψε στην Α1΄ το 2004-05. Στη συνέχεια αγωνίστηκε στον Α.Ο. Δάφνης στην Α2 και ακολούθως στη Γ΄ Εθνική με τον Γκυζιακό και τη Δόξα Λευκάδας. Το 2008 επέστρεψε στη μεγάλη του αγάπη, τους κυανέρυθρους, για να κλείσει την καριέρα του με αποκορύφωμα ένα αποχαιρετιστήριο τρίποντο στην εκπνοή του τελευταίου ματς. Μάλιστα έπαιξε σε δυο παιχνίδια στην Ευρωλίγκα.

## Στις εθνικές ομάδες
Υπήρξε διεθνής με τις εθνικές ομάδες παίδων 11 φορές, ελπίδων 4 φορές, Β΄ Ανδρών 4 φορές, ενώ έπαιξε και σε ένα ανεπίσημο ματς με την Εθνική Ανδρών. Με την εθνική παίδων πήρε την πρώτη θέση στις ολυμπιακές ημέρες του 1991 στις Βρυξέλλες, που ήταν ένα άτυπο ευρωπαϊκό πρωτάθλημα παίδων. Η παρουσία του στις υπόλοιπες εθνικές ομάδες ήταν σε διάφορα διεθνή τουρνουά. Με τη Β΄ Εθνική ομάδα ανδρών έκανε τέσσερα φιλικά παιχνίδια το Μάιο του 1997. Το ντεμπούτο του ήταν στις 18 Μαΐου 1997 με την Κύπρο πετυχαίνοντας 3 πόντους και το τελευταίο ματς στις 25 Μαΐου 1997 με την Τουρκία.

## Ομάδες

## Πηγές
* *Το Ελληνικό Μπάσκετ*, Multimedia, Compupress, 1997.

## Παραπομπές


## Εξωτερικοί σύνδεσμοι
* 
* 
* Panionios Profile
* Basketpedya.com Profile
* Eurobasket.com Profile
* E-Basket Profile
* FIBA Europe Profile

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Α.Γ.Ε. Χαλκίδας
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές Δόξας Λευκάδας
Κατηγορία:Καλαθοσφαιριστές ιταλικών συλλόγων
Κατηγορία:Σούτινγκ γκαρντ
Κατηγορία:Σμολ φόργουορντ
Πετεών

Ο **Πετεών** ήταν αρχαία Βοιωτική πόλη, χτισμένη κοντά στις όχθες της λίμνης Παραλίμνης (Τρεφίας κατά την αρχαιότητα). Αναφέρεται από τον Όμηρο ως μία από τις Βοιωτικές πόλεις που συμμετείχαν στην Τρωική εκστρατεία. Ο Στράβων αναφέρει πως η πόλη βρισκόταν κοντά στην Ανθηδόνα οδό, στον δρόμο που κατέληγε στην πόλη Ανθηδόνα, που βρισκόταν κοντά στην περιοχή της Χαλκίδας . Η πόλη ανήκε στη επικράτεια της Θήβας.

## Παραπομπές


Κατηγορία:πόλεις της αρχαίας Βοιωτίας
Μίλτος Λαζαρίδης

Ο **Μίλτος Λαζαρίδης** είναι παλαίμαχος Έλληνας διεθνής καλαθοσφαιριστής και νυν διοικητικός παράγοντας. Αγωνίστηκε στον Πανιώνιο τις δεκαετίες ’70 και ’80. Με ύψος 1,98 έπαιζε σε θέση "power forward" και με το μακρύ κατσαρό μαλλί του αποτελούσε χαρακτηριστική φιγούρα στο παρκέ. 

## Στον Πανιώνιο

Ο Μίλτος Λαζαρίδης ξεκίνησε την καριέρα του στο εφηβικό του Πανιωνίου και συνέδεσε το όνομά του με την άνοδο του συλλόγου της Ν. Σμύρνης από την ανυποληψία της Α΄ τοπικής κατηγορίας Αθηνών στην Α΄ Εθνική το 1973, στον τελικό του Κυπέλλου Ελλάδος το 1977 και στις συνεχόμενες συμμετοχές στο Κύπελλο Κόρατς από το 1975 ως το 1979.

## Στις εθνικές ομάδες
 
Υπήρξε διεθνής με τις εθνικές ομάδες Εφήβων 5 φορές και Ανδρών 4 φορές. Με την εθνική εφήβων μετείχε στο Βαλκανικό Πρωτάθλημα το 1971 στη Σμύρνη. Με την εθνική ανδρών έκανε ντεμπούτο στις 19 Απριλίου 1972 σε φιλικό με τη Βουλγαρία και έπαιξε στο Βαλκανικό Πρωτάθλημα το ίδιο έτος. Τελευταίο διεθνές ματς έπαιξε στις 7 Ιουνίου 1976 σε φιλικό επί του Καναδά.

## Ομάδες

## Παράγων

Ο Μίλτος Λαζαρίδης έχει διατελέσει πρόεδρος του Συνδέσμου Αθλητών Καλαθοσφαίρας Ελλαδας, πρόεδρος του Πανιωνίου Γ.Σ.Σ. και του ΤΑΚ Πανιώνιος, γενικός γραμματέας και αντιπρόεδρος της ΕΣΚΑ και γενικός γραμματέας της ΕΟΚ.

## Πηγές
* Το Ελληνικό Μπάσκετ, Multimedia, Compupress, 1997.

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Πανιωνίου
Κατηγορία:Πάουερ φόργουορντ
Μεδεών Βοιωτίας

Ο **Μεδεών** ήταν αρχαία Βοιωτική πόλη, χτισμένη στα νότια της λίμνης Κωπαΐδας κοντά στην πόλη Ογχηστό. Αναφέρεται από τον Όμηρο ως μία από τις Βοιωτικές πόλεις που συμμετείχαν στην Τρωική εκστρατεία. Δεν διασώζονται σήμερα ερείπια της πόλης.

## Παραπομπές


Κατηγορία:πόλεις της αρχαίας Βοιωτίας
Νίκος Κακαουνάκης

Ο **Νίκος Κακαουνάκης** (Πολυρρήνια Χανίων, 8 Ιουνίου 1938 - Αθήνα, 30 Δεκεμβρίου 2009) ήταν Έλληνας δημοσιογράφος και εκδότης. 

Ήταν ιδιαίτερα γνωστός για τον έντονο και πληθωρικό λόγο και χαρακτήρα του.

## Βιογραφικά στοιχεία
Γεννήθηκε στην Πολυρρήνια Καστελίου Χανίων. Ορφάνεψε από πατέρα σε μικρή ηλικία, καθώς τον εκτέλεσαν οι Ναζί κατά την διάρκεια της Κατοχής. Φοίτησε ως οικότροφος στο εκκλησιαστικό λύκειο της Μονή Αγίας Τριάδας των Τζαγκαρόλων στα Χανιά. 

Εν συνεχεία εργάστηκε στο πολιτικό γραφείο του βουλευτή Χανίων και υπουργού της Ένωσης Κέντρου Πολυχρόνη Πολυχρονίδη, ο οποίος αναλαμβάνει την προστασία του. Σπούδασε στο Πάντειο Πανεπιστήμιο και μερικά χρόνια αργότερα γνωρίστηκε με τον εκδότη Χρήστο Λαμπράκη, ο οποίος του πρότεινε να εργαστεί στο *[[Το Βήμα|Βήμα]]*, απ' όπου έκανε τα πρώτα του βήματα στη δημοσιογραφία το 1965. 

Συμμετείχε ενεργά στον αντιδικτατορικό αγώνα με τη δημοσιογραφική του πένα και την παρουσία του. Εργάστηκε ως δημοσιογράφος στον έντυπο τύπο, στο ραδιόφωνο και στην τηλεόραση. Μετά τη χούντα δημοσιογραφεί στα *[[Τα Νέα|Νέα]]*, όπου αναλαμβάνει επιτελικές θέσεις. Στο διάστημα αυτό γράφει το βιβλίο «2.650 μερόνυχτα συνωμοσίας». Το 1986 αποφασίζει να εκδώσει τη δική του εφημερίδα, *Το καλάμι*. Με την έκρηξη της ιδιωτικής ραδιοφωνίας αναλαμβάνει την πρωινή ζώνη του ραδιοφωνικού σταθμού ΣΚΑΪ 100.4, η οποία αποτελεί την απαρχή της παρουσίας του στα ερτζιανά. Οι ραδιοφωνικές του εκπομπές στον ΣΚΑΪ 100.4 τη δεκαετία του 1990, συγκέντρωναν πολύ μεγάλη ακροαματικότητα. Παράλληλα ασχολείται με την τηλεόραση του ΣΚΑΪ (και μετέπειτα Alpha TV) αναλαμβάνοντας αργότερα και τη γενική διεύθυνση του σταθμού. Εργάστηκε επίσης στον ραδιοφωνικό σταθμό FLASH 96 για πολλά χρόνια και στους τηλεοπτικούς σταθμούς Alter Channel, Mega Channel και Alpha TV. Το 1999 εξέδωσε την εφημερίδα *Το Καρφί*.

Ήταν παντρεμένος και είχε δύο κόρες.

Απεβίωσε από μετεγχειρητικές επιπλοκές σε νοσοκομείο της Αθήνας στις 30 Δεκεμβρίου 2009, σε ηλικία 71 ετών. Κηδεύτηκε στην γενέτειρά του, την Κίσσαμο στις 2 Ιανουαρίου 2010.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες εκδότες
Παραλίμνη (αποσαφήνιση)

Το όνομα **Παραλίμνη** μπορεί να αναφέρεται:
*Στην Παραλίμνη, λίμνη της νότιας Ελλάδας.
*Στους παρακάτω ελληνικούς οικισμούς:
**Παραλίμνη Αχαΐας
**Παραλίμνη Κοζάνης
**Παραλίμνη Γιαννιτσών
Ποντικονήσι Χανίων

Το **Ποντικονήσι Χανίων** είναι μια ακατοίκητη νησίδα, απέναντι από τον νομό Χανίων. Διοικητικά ανήκει στον δήμο Κισσάμου.

## Χάρτης
Το Ποντικονήσι στον χάρτη

Κατηγορία:Ελληνικές βραχονησίδες
Κατηγορία:Βραχονησίδες του Αιγαίου
Κατηγορία:Νησίδες της Κρήτης
Κατηγορία:Δήμος Κισάμου
Λουτρό Χανίων (νησίδα)

Η **βραχονησίδα του Λουτρού** είναι ένας ακατοίκητος βράχος, απέναντι από τον Κόλπο του Λουτρού, στον ομώνυμο οικισμό. Διοικητικά ανήκει στον δήμο Σφακίων.
[μικρογραφία|Ο κόλπος του Λουτρού και η [βραχονησίδα *Λουτρό*(δεξιά)]]

Το παραλιακό χωριό Λουτρό βρίσκεται σε μια απόσταση 71 περίπου χλμ νοτίως των Χανίων στην επαρχία Σφακιών στο άκρο του ακρωτηρίου μουρί. 
Πιστεύεται ότι ήταν το πλευρό της αρχαίας πόλης Φοίνικας και επίσης ήταν το λιμάνι της αρχαίας Ανώπολης, αργότερα έγινε το χειμερινό λιμάνι της πόλης των Σφακιών, εξ αιτίας του γεγονότος ότι ο περιβάλλων κόλπος και το μικρό νησί στην είσοδο του δημιουργούν ένα φυσικό λιμάνι όπου τα πλοία μπορούν να είναι ασφαλή ακόμα και σε πολύ κακό καιρό.

## Παραπομπές


Κατηγορία:Ελληνικές βραχονησίδες
Κατηγορία:Βραχονησίδες του Αιγαίου
Κατηγορία:Νησίδες της Κρήτης
Κατηγορία:Περιφερειακή ενότητα Χανίων
Παραλίμνη

Η **Παραλίμνη** είναι λίμνη της νότιας Ελλάδας στα σύνορα των νομών Βοιωτίας και Ευβοίας, στα διοικητικά όρια των δήμων Θηβαίων και Χαλκιδέων. Περικλείεται από τα χαμηλά όρη Πτώο στα βόρεια και Μεσσάπιο ή (Κτυπάς) στα νότια. Τροφοδοτείται με νερό από την γειτονική της λίμνη Υλίκη.Η έκταση της λίμνης είναι 15 περίπου τ. χλμ.. Η λίμνη έχει μακρόστενο σχήμα με μέγιστο μήκος περίπου 8 χιλιόμετρα και μέγιστο πλάτος 2 χιλιόμετρα. Η Παραλίμνη ήταν γνωστή στην αρχαιότητα με την ονομασία Τρεφία. Κοντά στις όχθες της ήταν χτισμένες οι πόλεις Ύλη και Πετεών.

Η λίμνη Παραλίμνη μαζί με την λίμνη Υλίκη και τον Βοιωτικό Κηφισό αποτελούν το σύστημα του Βοιωτικού Κηφισού που είναι ενταγμένο στο δίκτυο Natura 2000. Σήμερα από τα νερά της Παραλίμνης υδροδοτούνται περιοχές της Χαλκίδας.

## Φωτογραφίες

Αρχείο:Παραλίμνη2.JPG
Αρχείο:Παραλίμνη3.JPG
Αρχείο:ParalimniLakeBoeotia.jpg


## Παραπομπές


Κατηγορία:Λίμνες της Βοιωτίας
Κατηγορία:Λίμνες της Στερεάς Ελλάδας
Άγιοι Θεόδωροι Αγίας Μαρίνας Χανίων

Το νησιωτικό σύμπλεγμα **Άγιοι Θεόδωροι** ή τα **Θοδωρού** αποτελείται από δύο νησίδες, τον Άγιο Θεόδωρο και μια άλλη μερικά μέτρα πιο βόρεια, η οποία ονομάζεται Μικρός Άγιος Θεόδωρος ή θοδωροπούλα. Βρίσκονται βόρεια της Αγίας Μαρίνας και διοικητικά ανήκουν στον δήμο Χανίων. Σύμφωνα με την απογραφή του 2001 είναι και τα δυο ακατοίκητα. Το όνομά του το πήρε από την εκκλησία των Αγίων Θεοδώρων που βρίσκεται σήμερα μισοερειπωμένη στο νησί. Το νησί στα νότια διαθέτει μια μεγάλη σπηλιά με τοξωτή είσοδο. Η νησίδα αποτελεί περιοχή ειδικής προστασίας ως καταφύγιο (σταθμός αναπαραγωγής) για το κρητικό αγρίμι (*Capra aegagrus cretica*), το κρι-κρι, ενταγμένη στο δίκτυο NATURA 2000 (κωδικός θέσης GR4340018).

Στην αρχαιότητα ονομαζόταν Ακοίτιον και σύμφωνα με την μυθολογία δημιουργήθηκε όταν ο Ποσειδώνας μετέτρεψε ένα τεράστιο κήτος μαζί με το μικρό του σε βράχο. Το όνομά του σημαίνει αυτό που δεν κατοικείται. Στους τοπικούς θρύλους αναφέρεται ότι ο Άγιος Γεώργιος ή η Αγία Μαρίνα δημιούργησαν το νησί όταν έκαναν μια αρκούδα που ταλαιπωρούσε τους ανθρώπους πέτρα. Κατά την ενετοκρατία, το νησί ονομάστηκε *San Thodoro* και το 1574 κατασκεύασαν στο νησί δύο φρούρια για να προστατεύσουν την ακτή του Πλατανιά. Το ένα φρούριο, αυτό πιο χαμηλά ονομάστηκε φρούριο του Αγίου Φραγκίσκου και αυτό σε ψηλότερο έδαφος, φρούριο του Αγίου Θεοδώρου ή Τουρλουρού. Το νησί καταλήφθηκε το 1645 από τους Τούρκους ύστερα από σφοδρή μάχη, όταν η φρουρά του νησιού, 70 ατόμων, για να μη παραδοθεί στον εχθρικό στρατό έβαλε φωτιά στην πυριτιδαποθήκη και το φρούριο ανατινάχθηκε μαζί με τους φρουρούς και όσους Τούρκους είχαν αποβιβαστεί. Από τότε τα φρούρια δεν έχουν χρησιμοποιηθεί.

Σήμερα, καθώς η νησίδα αποτελεί προστατευόμενη περιοχή, φυλάσσεται και απαγορεύεται η προσέγγιση και αποβίβαση σε αυτή για το κοινό. Εξαίρεση αποτελεί η ημέρα της γιορτής του ναού των Αγίων Θεοδώρων που έχει ανεγερθεί στο νησί, τον Ιούνιο. Τότε συγκεντρώνεται πλήθος κόσμου για την τέλεση της θείας λειτουργίας. Από τον ναό των Αγίων Θεοδώρων η θέα προς την βόρεια ακτογραμμή δυτικά των Χανίων και τα Λευκά Όρη είναι μαγευτική. Αν και είναι γενικά γνωστή η ύπαρξη των κρι-κρι στη νησίδα, είναι ευρύτερα άγνωστη η τραγική ιστορία των δύο βενετικών φρουρίων, καθώς και η ίδια η διάσωση των αρχιτεκτονικών δομών τους.

## Φωτογραφίες

Spiaggia all'Incontro di STodoro - Francesco Basilicata - 1618.jpg|Αναπαράσταση των νησίδων και της ευρύτερης περιοχής, Φραντσέσκο Μπαζιλικάτα, 1618
Agii Theodori.JPG|Οι Άγιοι Θεόδωροι από τον Πλατανιά
Agii Theodori 2.JPG|Η σπηλιά με την με τοξωτή είσοδο


## Παραπομπές


## Εξωτερικοί σύνδεσμοι
*Χάρτης - wikimapia.org
*Η Θοδωρού στο facebook

Κατηγορία:Νησιωτικά συμπλέγματα Ελλάδας
Κατηγορία:Νησίδες της Κρήτης
Κατηγορία:Δήμος Χανίων
Κατηγορία:Ελληνικές βραχονησίδες
Άκρη Λάρισας

Το χωριό **Άκρη** (παλαιά ονομασία **Μπισιρτσιά** ή **Μπεσιριτσ(ι)ά**) βρίσκεται στα σύνορα 3 νομών: Λάρισας, Κοζάνης και Γρεβενών σε υψόμετρο 975 μέτρων. Ανήκει στη Δημοτική Ενότητα Αντιχασίων του Δήμου Ελασσόνας. Η απόσταση από την Ελασσόνα είναι 46 χιλιόμετρα και από την Κοζάνη 56 χιλιόμετρα.

## Ιστορία
Το χωριό σχηματίστηκε γύρω στο 1860, όταν διάφοροι ακτήμονες πήγαν για δουλειά στο μετόχι του μοναστηριού της Αγίας Τριάδας Γιαννωτάς ως βοσκοί, αγρότες και ζευγάδες. Λένε ότι το μοναστήρι είχε 2.000 γιδοπρόβατα. Μετά την απελευθέρωση το 1912 και μέχρι το 1935 το χωριό ανήκε στο μοναστήρι, απ' όπου και το αγόρασαν οι ακτήμονες: χωράφια και δασική έκταση. Ένα μεγάλο κομμάτι έκτασης το αγόρασε το Λιβαδερό Κοζάνης.

Υποδομή την περίοδο αυτή για την επαρχία Ελασσόνας δεν υπήρχε καμία, γι' αυτό υπήρξε έξαρση της ληστείας (π.χ. Θωμάς Γκαντάρας). Όλα αυτά τελειώσανε το 1935 όταν ανέλαβε το κράτος με τη Χωροφυλακή. Στη συνέχεια, ο Β' Παγκόσμιος Πόλεμος έφερε το κάψιμο του χωριού από τους Γερμανούς λόγω του ΕΑΜ και της ΕΠΟΝ: λόγω της ορεινής του θέσης, το χωριό συντηρούσε αντάρτικες ομάδες και με ανθρώπους από όλη την επαρχία Ελασσόνας. Κατά τον Εμφύλιο, το χωριό μεταφέρθηκε για 2 χρόνια στο Λιβαδερό Κοζάνης.

Κατά τη δεκαετία του '60, παρατηρήθηκε κύμα μετανάστευσης προς τη Γερμανία, την Ολλανδία, την Ελβετία και άλλες χώρες. Όσοι μείνανε πίσω, εργάζονταν στους κάμπους, στη Βέροια, στην Κατερίνη, στην Καρδίτσα, ενώ ασχολούνταν με τα καπνά, βαμβάκια, ροδάκινα κλπ.

Πιο μετά τη δεκαετία του '80 παρατηρήθηκε από την Άκρη εσωτερική μετανάστευση σε μεγάλα αστικά κέντρα, όπως η Αθήνα, η Λάρισα και η Θεσσαλονίκη.

## Τοπικές ασχολίες
Οι ασχολίες του ντόπιου πληθυσμού αποτελούσαν κυρίως την κτηνοτροφία, αργότερα τα καπνά και τώρα βιολογική καλλιέργεια πατάτας, κρεμμύδια, λάχανα, κουνουπίδια κ.ά.

## Αξιοθέατα
Το βουνό Αμάρμπεης με θέα ανατολικά βλέπει τον Όλυμπο, τον κάμπο της Ελασσόνας, δυτικά την Πίνδο, τα Γρεβενά, τον Αλιάκμονα, βόρεια την Κοζάνη, την Πτολεμαΐδα και τη λίμνη Πολυφύτου.

Πιο χαμηλά στο βουνό υπάρχει μια λίμνη στα 1200 μέτρα, κοντά ένα κεδροδάσος με κοτσύφια και φτέρες, ενώ υπάρχει πλούσια βλάστηση που περιλαμβάνει βελανιδιές, αγριοφουντουκιές, αγριομηλιές, κρανιές, κουμαριές, καρυδιές, κορομηλιες, αχλαδιές, αμυγδαλιές, δαμασκηνιές, κερασιές και κυδωνιές.

Όλα τα μέρη του χωριού είναι βατά για πεζοπορία. Υπάρχουν παντού πηγές με πόσιμο νερό και πάρα πολλά μονοπάτια. Αρκετοί ντόπιοι και ξένοι επισκέπτονται το χωριό για το πανηγύρι του Δεκαπενταύγουστου.

## Απογραφές πληθυσμού

## Παραπομπές

## Πηγές
* «Άκρη Ελασσόνας», www.elassona.com.gr
* «Άκρη Ελασσόνας», akrielassonas.blogspot.gr

Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Σεύθης Δ΄

Ο **Σεύθης Δ΄** ήταν βασιλιάς των Οδρυσών και της Θράκης, γύρω στα 200 π.Χ.
## Βίος
Όταν ανέβηκε στον θρόνο, η Θράκη είχε απαλλαγεί από τους Γαλάτες εφόσον είχε καταλυθεί το βασίλειό τους και οι ίδιοι είχαν καταφύγει στην περιοχή της σημερινής Άγκυρας, όπου και ίδρυσαν νέο βασίλειο. 

## Πηγές
* Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932, σελ. 63

Κατηγορία:Βασιλείς των Οδρυσών
Ελαιόπρινος

Ο **ελαιόπρινος** (Λατ.: *Ilex* - *Ίληξ*), αναφερόμενος συχνά στα ελληνικά και ως **λιόπρινο**, **αρκουδοπούρναρο**, **λαύρος** και **μηλοπούρναρο**, ή και ως «**ου**» (από το γαλλικό *houx*), είναι γένος φυτών  της οικογένειας των Οξυφυλλοειδών (Aquifoliaceae) που περιλαμβάνει πολυάριθμα είδη αειθαλών ή φυλοβόλλων θάμνων και δένδρων, με ευρεία εξάπλωση στην Ευρώπη, την Ασία και την βορειοδυτική Αφρική.

## Περιγραφή
Φέρουν απλά, οδοντωντά φύλλα με αγκαθωτές παρυφές και συνήθως είναι δίοικα δηλαδή φέρουν μονογενή αρσενικά και θηλυκά  άνθη σε διαφορετικά φυτά. Ο καρπός τους βοτανολογικά είναι δρύπη που τρώγεται από τα πουλιά,  αλλά είναι τοξικός και μπορεί να προκαλέσει έμετους, κενώσεις ή σε μεγάλες ποσότητες ακόμα και το θάνατο αν καταναλωθεί από τον άνθρωπο. Κάποια τροπικά είδη  απειλούνται με εξαφάνιση.

## Ονοματολογικά
Η ονομασία του γένους *Ilex*, που αποδίδεται στα ελληνικά σε ορισμένα βιβλία, κυρίως παλιά, ως *ἴληξ* ή *ἴλεξ*, όπως και *ἴλαξ*, προέρχεται από το λατινικό *ilex* (ονόμ.) &ndash; *ilicis* (γεν.) δηλαδή την αριά (*Quercus ilex*, *Δρυς η αρία* ή *Ίληξ*), με την οποία τα φύλλα τους μοιάζουν μεταξύ τους.

## Χρήσεις
thumb|left|180px|Θάμνος ελαιόπρινου με κόκκινο καρπό.
Στον δυτικό πολιτισμό, το φυτό χρησιμοποιείται παραδοσιακά ως διακοσμητικό για τα Χριστούγεννα, ειδικά σε στεφάνια. Είναι το «ταίρι» του γκι (ιξός) και αποτελούν μαζί το παραδοσιακό χριστουγεννιάτικο δίδυμο. Το ξύλο του χρησιμοποιείται στην κατασκευή πεσσών για το σκάκι και επίσης για προσάναμμα. Πολλά φυτά χρησιμοποιούνται ευρέως ως διακοσμητικά σε κήπους και πάρκα. Από τα αποξηραμένα τριμμένα φύλλα του είδους *Ilex paraguariensis*, ιθαγενές της Νότιας Αμερικής, παρασκευάζεται το γνωστό αφέψημα ματέ ή «τσάι της Παραγουάης», που είναι και το εθνικό ποτό της χώρας.

## Φωτογραφίες

Image:Starr_020925-0058_Ilex_anomala.jpg|*Ilex anomala*
Image:Ilex chinensis1.jpg|*Ilex chinensis*
Image:Ilex pedunculosa5.jpg|*Ilex pedunculosa*
Image:Ilex rotunda5.jpg|*Ilex rotunda*
Image:Yunnan Holly Ilex yunnanensis Sprig 3008px.jpg|*Ilex yunnanensis*
Image:Starr_020925-0058_Ilex_anomala.jpg|*Ilex anomala*
Image:Ilex chinensis1.jpg|*Ilex chinensis*
Image:Ilex pedunculosa5.jpg|*Ilex pedunculosa*
Image:Ilex rotunda5.jpg|*Ilex rotunda*
Image:Yunnan Holly Ilex yunnanensis Sprig 3008px.jpg|*Ilex yunnanensis*


## Παραπομπές


## Εξωτερικοί σύνδεσμοι

* Πληροφορίες για το φυτό
*  Κηπουρική:Ilex Aquifolium

Κατηγορία:Οξυφυλλοειδή
Κατηγορία:Καλλωπιστικά φυτά
Κατηγορία:Δρύπες
Κετρίπορις

Ο **Κετρίπορις** ήταν βασιλιάς των Οδρυσών της Θράκης από το 357 μέχρι το 352 π.Χ..

## Βιογραφία
Ήταν υιός του Βαρισάδη και μετά τον θάνατο του βασίλεψε σαν μεγαλύτερος από τους αδελφούς του και επίτροπος τους. Το βασίλειο του επεκτεινόταν από τον Νέστο έως τον Στρυμόνα, στην υπόλοιπη Θράκη βασίλευαν οι Τήρης Γ΄ (ή Σκοστόδοκος) και ο Κερσοβλέπτης. Αμέσως με την άνοδο του στον θρόνο αναγκάστηκε να αντιμετωπίσει τον θείο του Κερσοβλέπτη που εισέβαλε στο βασίλειο του. Σε επιγραφή που βρέθηκε στην Ακρόπολη αναφέρεται ότι επί Ελσίνου άρχοντος, το 356 π.Χ., σύναψε συμμαχία με τους Αθηναίους μαζί με τους Παίονες και τους Ιλλυριούς εναντίον του Φίλιππου. Παρ' όλα αυτά ο Φίλιππος εισέβαλε και κατέλαβε το βασίλειό του το 356 π.Χ..

Έκοψε χάλκινα νομίσματα με τη μορφή του Διόνυσου πωγωνιοφόρου στην μία όψη και στην άλλη κάνθαρο με την επιγραφή «*ΚΕΤΡΙΠΟΡΙΟΣ*».

## Πηγές
* 

Κετριπορις
Ορσοάλτιος

Ο **Ορσοάλτιος ** ήταν βασιλιάς των Οδρυσών και της Θράκης, βασίλεψε γύρω στα 300 π.Χ.
## Βίος
Είναι γνωστός από αργυρά τετράδραχμα που έχουν βρεθεί. Τα νομίσματα είναι ίδια με του Αλεξάνδρου και στην μία όψη φέρουν την επιγραφή *ΒΑΣΙΛΕΩΣ ΟΡΣΟΑΛΤΙΟΥ*.

## Παραπομπές

## Πηγές
*Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932, σελ. 61-62

Κατηγορία:Βασιλείς των Οδρυσών
S/2002 (48639) 1

456px|left|thumb|Η απόσταση Γης-Σελήνης σε σύγκριση με το σύστημα 1995 ΤL<sub>8</sub>-S/2002 (48639) 1
Το **S/2002 (48639) 1** είναι ο μοναδικός φυσικός δορυφόρος του (48639) 1995 ΤL8 με διάμετρο 161 χιλιόμετρα, οποίος περιφέρεται γύρω του σε 12 ώρες σε απόσταση 420 χιλιομέτρων. Ανακαλύφθηκε στις 9 Νοεμβρίου 2002. Ανακαλύφθηκε από τους Denise C. Stephens και Keith S. Noll από παρατηρήσεις με το ΔΤΧ στις 9 Νοεμβρίου του 2002, ανακοινώθηκε στις 5 Οκτωβρίου του 2005 και έλαβε την προσωρινή ονομασία **S/2002 (48639) 1**.

## Αναφορές


Κατηγορία:Δορυφόροι μεταποσειδώνιων αντικειμένων
Αμάδοκος

Με το όνομα **Αμάδοκος** ήταν γνωστοί στην αρχαιότητα μέλη της βασιλικής οικογένειας των Οδρυσών της αρχαίας Θράκης.

# Με το όνομα **Αμάδοκος Α**' αναφέρεται και ο Μήτοκος Α'.
# **Αμάδοκος Β**'. Όταν ο πατέρας του, Κότυς Α', δολοφονήθηκε, το βασίλειο του μοιράστηκε στους τρεις γιους του. Ο Αμάδοκος πήρε την περιοχή από τον Έβρο έως τον Νέστο, στην υπόλοιπη Θράκη βασίλεψαν τα αδέρφια του Κερσοβλέπτης και Βηρισάδης. Η διαδοχή του δεν είναι ξεκάθαρη, γιος του και διάδοχος φέρεται ο Τήρης Γ', είχε άλλον έναν γιο με το όνομα Αμάδοκος που ίσως τον διαδέχτηκε αυτός και μετά ο Τήρης αυτόν. Από την αρχή της βασιλείας του είχε να αντιμετώπισει την επεκτατική απειλή του αδελφού του Κερσοβλέπτη αλλά και του Φιλίππου της Μακεδονίας. Ο Αμάδοκος σύναψε συμμαχία με τους Αθηναίους και με την βοήθεια του Αθηναίου στρατηγού Αθηνόδωρου ετοίμαζαν σχέδιο να αντεπιτεθούν στον Κερσοβλέπτη. Ο Κερσοβλέπτης τότε έσπευσε να συνάψει και αυτός συμμαχία με τους Αθηναίους σταματώντας τις επεκτατικές του ενέργειες εναντίον των αδελφών του. Παρόλα αυτά ο Κερσοβλέπτης δεν τήρησε τις υποσχέσεις του και μετά τον θάνατο του Βηρισάδη επιτέθηκε εναντίον του διαδόχου του αλλά και εναντίον του Αμάδοκου. Το 352 π.Χ ο Φίλιππος κατέλαβε τα Άβδηρα και την Μαρώνεια τις σημαντικότερες πόλεις του Αμάδοκου αναγκάζοντας τον να δεχτεί τους όρους του.
# **Αμάδοκος Γ**', Γιος του προηγούμενου. Δεν αναφέρεται αν τον διαδέχτηκε στην βασιλεία αλλά ότι συμμάχησε με τον Φίλιππο Β' εναντίον του θείου του Κερσοβλέπτη.

## Πηγές
* Κουρτίδης Κωνσταντίνος, *Ιστορία της Θράκης από των αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932